
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 335 


17 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση εργασίας πέραν του κανονικού ωραρίου 
για Πολιτικό Προσωπικό με σχέση εργασίας ιδ. δι¬ 
καίου αορ. χρόνου, Υπουργείου Δημόσιας Τάξης 

για το Α'εξάμηνο 2000. 1 

Τροποποίηση και συμπλήρωση της 2/4633/0004/ 
21.1.2000 απόφασης περί συγκρότησης και ορι¬ 
σμού μελών Ομάδας Εργασίας για τη ρύθμιση θε¬ 
μάτων λειτουργίας του Οργανισμού Περίθαλψης 


Ασφαλισμένων Δημοσίου (Ο.Π.Α.Δ.). 2 

Ωράριο λειτουργίας καταστημάτων διανομής πετρε¬ 
λαιοειδών . 3 

Έγκριση Κανονισμού της ΕΡΤ-Α.Ε. για την Προμήθεια 
Ραδιοφωνικού και Τηλεοπτικού Προγράμματος.... 4 
Σύσταση ίδιου Νομικού Προσώπου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΟΙΧΑΛΙΑΣ» .. 5 

Σύσταση Δημοτικής Επιχείρησης Ανάπτυξης και Πολι¬ 
τισμού Νισύρου. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2/9426/0022/8.2.2000 κοι¬ 
νή απόφαση Υπουργών Οικονομικών και Δικαιοσύ¬ 
νης. 7 


ΑΠΟΦΑΣΕΙ Σ 

Αριθ. 2/17928/0022 (1) 

Καθιέρωση εργασίας πέραν του κανονικού ωραρίου για 
Πολιτικό Προσωπικό με σχέση εργασίας ιδ. δικαίου 
αορ. χρόνου, Υπουργείου Δημόσιας Τάξης για το Α' 
εξάμηνο 2000. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΟΝ. ΠΟΛΙΤΙΚΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ 
- ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 15του Ν. 2592/1998 (ΦΕΚ 
Α-57) «Αναπροσαρμογή συνταγών πολιτικών συνταξιού¬ 
χων του Δημοσίου, ρύθμιση συνταξιοδοτικών θεμάτων 
και άλλες διατάξεις». 


2. Τις διατάξεις του άρθρου 29 του Ν. 1558/1985 (ΦΕΚ 
Α-37) «Κυβέρνηση και Κυβερνητικά Όργανα» όπως τρο¬ 
ποποιήθηκε με το άρθρο 27 του Ν.2081/1992 (ΦΕΚ Α- 
154). 

3. Τις διατάξεις του άρθρου 22 παρ. 3 του Ν. 2362/1995 
(ΦΕΚΑ-247) «Περί Δημοσίου Λογιστικού Ελέγχου των δα¬ 
πανών του Κράτους κλπ.» 

4. Τις διατάξεις του Ν. 1481/1984 «Οργανισμός Υπουρ¬ 
γείου Δημόσιας Τάξης». 

5. Τις διατάξεις του Π.Δ. 28/1986 (ΦΕΚΑ-11) «Περίχρό- 
νου εργασίας και συναφή θέματα προσωπικού του ΥΔΤ». 

6. Την υπ’ αριθ. 2/74260/0004/15.10.1999 κοινή υπουρ¬ 
γική απόφαση «Μεταβίβαση εξουσίας υπογραφής στους 
οικείους Γεν. Γραμματείς» σύμφωνα με το άρθρο 7 παρ.1 
του Ν. 1943/91. 

7. Το γεγονός ότι από την παρούσα απόφαση προκαλεί- 
ται δαπάνη για το χρονικό διάστημα από 1.1.2000 μέχρι 
30.6.2000 ποσού (1.389.465) ενός εκατομμυρίου τριακο- 
σίων ογδόντα εννέα χιλιάδων τετρακοσίων εξήντα πέντε 
δραχμών που θα καλυφθεί από τις γραμμένες πιστώσεις 
των ΚΑΕ 0521 καθώς καιτου ποσού (3.597.165) τριών εκα¬ 
τομμυρίων πεντακοσίων ενενήντα επτά χιλιάδων εκατόν 
εξήντα πέντε δραχμών που θα καλυφθεί από τις γραμμέ¬ 
νες πιστώσεις του ΚΑΕ 0522, του προϋπολογισμού εξό¬ 
δων έτους 2000 της Ελληνικής Αστυνομίας Ε.Φ.43-110 
συνολικού ύψους (16.000.000) δεκαέξι εκατομμυρίων 
δραχμών. 

8. Το υπ’ αριθμ.882 από 21.2.2000 έγγραφο του Υπουρ¬ 
γείου Εργασίας και Κοιν. Ασφαλίσεων. 

9. Τις υπ’ αριθμ.: α) 370 και β) 567 από 25.1.2000 απο¬ 
φάσεις της Νομαρχίας Αθηνών. 

10. Το γεγονός ότι το Υπουργείο μας λόγω της φύσης 
και της ιδιαιτερότητας του αντικειμένου της Υπηρεσίας 
μας (Αστυνομικά Τμήματα, Κρατητήρια, Σχολές της 
ΕΛ.ΑΣ, μεταφορά λαθρομεταναστών) κρίνεται αναγκαία 
η υπερωριακή απασχόληση του προσωπικού με σχέση 
εργασίας ιδ. δικαίου αορίστου χρόνου καθώς και η απα¬ 
σχόλησή του κατά τις εξαιρέσιμες ημέρες και Κυριακές 
δεδομένου ότι έχει να αντιμετωπίσει επείγουσες και έκτα¬ 
κτες εργασίες, πέραν του συνήθους ωραρίου απασχόλη¬ 
σής του, αποφασίζουμε: 

Καθορίζουμε το ανώτατο όριο σε αριθμό των υπαλλή¬ 
λων του πολιτικού προσωπικού με σχέση εργασίας ιδ. δι¬ 
καίου αορ. χρόνου του Υπουργείου Δημόσιας Τάξης που 

μπορεί να εργάζεται υπερωριακά κατά τις εξαιρέσιμες και 
Κυριακές καθώς και κατά τις εργάσιμες ημέρες, σε εξήντα 
τέσσερα (64) άτομα κλάδων ΔΕ, ΥΕ, για το χρονικό διά¬ 
στημα από 6.2.2000 μέχρι 30.6.2000 και συνολικό αριθμό 
ωρών τρεις χιλιάδες εννιακόσιες πενήντα (3.950) εκ των 
οποίων δύο χιλιάδες επτακόσιες ενενήντα πέντε (2.795) 
ώρες για τις εξαιρέσιμες και Κυριακές και χίλιες εκατόν πε¬ 
νήντα πέντε (1.155) ώρες για τις εργάσιμες ημέρες. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Μαρτίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου 
Υπουργείου Οικονομικών Δημόσιας Τάξης 
ΙΩΑΝ. ΚΟΥΣΟΥΛΑΚΟΣ ΔΗΜ. ΕΥΣΤΑΘΙΑΔΗΣ 

- ♦ - 

Αριθ. 2/19532/0004 (2) 

Τροποποίηση και συμπλήρωση της 2/4633/0004/ 
21.1.2000 απόφασης περί συγκρότησης και ορισμού 
μελών Ομάδας Εργασίας για τη ρύθμιση θεμάτων λει¬ 
τουργίας του Οργανισμού Περίθαλψης Ασφαλισμέ¬ 
νων Δημοσίου (Ο.Π.Α.Δ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων του Κεφαλαίου Β' του Νόμου 2768/99 
«Ρύθμιση συνταξιοδοτικών θεμάτων, σύσταση νομικού 
προσώπου δημοσίου δικαίου με την επωνυμία «Οργανι¬ 
σμός Περίθαλψης Ασφαλισμένων του Δημοσίου 
(Ο.Π.Α.Δ.)», σύσταση ανώνυμης εταιρίας με την επωνυ¬ 
μία «Ανώνυμη Εταιρία Διαχείρισης Ειδικού Κεφαλαίου 
Τ.Α.Π.-Ο.Τ.Ε. (ΕΔΕΚΤ-Ο.Τ.Ε. Α.Ε.)» και άλλες διατάξεις» 
(ΦΕΚ273/Α78.12.99). 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α.178). 

γ) Του άρθρου 13 του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου 
εντός και εκτός της επικράτειας για εκτέλεση υπηρεσίας 
και άλλες διατάξεις» (Α. 229). 

δ) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α.43), όπως συμπληρώθηκε με την παρ. 1 
του άρθρου 23του Ν. 2085/92 (Α. 170). 

ε) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α. 128), όπως τροποποιήθηκε 
μεταγενέστερα. 

στ) Του άρθρου 29 του Ν. 1558/85 (Α. 137) το οποίο προ- 
σετέθη με το άρθρο 27 του Ν. 2081 /92 (Α. 154) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α.38). 

ζ) Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις»(ΦΕΚ 40/Α/97). 

2. Την αριθμ. 1123812/1424/Α0006/14.11.96 απόφαση 
του Υπουργού Οικονομικών περί μεταβίβασης εξουσίας 
να υπογράφουν «Με εντολή Υπουργού» στο Γ ενικό Γ ραμ- 
ματέα κ.λπ. (Β.1052). 

3. Την αριθμ. 2/4633/0004/21.1.2000 απόφαση περί σύ- 
στασης-συγκρότησης της Ομάδας Εργασίας για τη ρύθ¬ 


μιση θεμάτων λειτουργίας του Οργανισμού Περίθαλψης 
Ασφαλισμένων Δημοσίου (Ο.Π.Α.Δ.). 

4. Το γεγονός ότι από τις διατάξεις της απόφασης αυ¬ 
τής προκαλείται επιπλέον δαπάνη για την αμοιβή του Συ¬ 
ντονιστή και των μελών της υποομάδας Εργασίας, τεσ¬ 
σάρων εκατομμυρίων πεντακοσίων χιλιάδων (4.500.000) 
δρχ. περίπου, η οποία θα βαρύνει τις πιστώσεις του προ¬ 
ϋπολογισμού εξόδων έτους 2000 του Υπουργείου Οικο¬ 
νομικών (Ειδ.Φορέας 23/140 ΚΑΕ0515). 

5. Την υφιστάμενη ανάγκη διεύρυνσης της ανωτέρω 
Ομάδας Εργασίας με τη συμμετοχή υπαλλήλων των 
Υπουργείων Υγείας και Πρόνοιας, Εργασίας και Κοινωνι¬ 
κών Ασφαλίσεων και Οικονομικών για την υποστήριξη του 
έργου της, αποφασίζουμε: 

Α. Τροποποιούμε την αριθμ. 2/4633/0004/21.1.2000 
απόφασή μας ως εξής: 

1. Αντικαθιστούμε τα υπό στοιχείον 4η' και 4ι' της ανω¬ 
τέρω απόφασης, σχετικά με το έργο της ομάδας εργα¬ 
σίας ως κατωτέρω: 

η. Η επεξεργασία και η εισήγηση κατάρτισης νέου τύπου 
συμβάσεων με γιατρούς και φαρμακοποιούς για την πα¬ 
ροχή ιατροφαρμακευτικής περίθαλψης στους ασφαλι¬ 
σμένους του Δημοσίου και η προετοιμασία διαδικασιών 
για υπογραφή τους (παράδοση έργου εντός τετραμήνου). 

ι. Η παροχή διοικητικής υποστήριξης στο Γ ραφείο του 
Προέδρου του Οργανισμού, μέχρι την πλήρωση της θέ¬ 
σης του Γενικού Διευθυντή, για την προετοιμασία έναρ¬ 
ξης εφαρμογής της κύριας δραστηριότητας του ΟΠΑΔ. 

2. Προσθέτουμε στην παράγραφο 4 της ανωτέρω από¬ 
φασης στοιχείο ια' με το κατωτέρω περιεχόμενο: 

ια. Η επεξεργασία στοιχείων και η κατάρτιση του Κανο¬ 
νισμού παροχών υγειονομικής περίθαλψης στους ασφα¬ 
λισμένους του Δημοσίου από την έναρξη της κύριας δρα¬ 
στηριότητας του Οργανισμού Περίθαλψης Ασφαλισμέ¬ 
νων του Δημοσίου, η προώθηση των σχετικών 
διαδικασιών για έγκρισή του από τα αρμόδια όργανα και 
η κοινοποίηση του αρμοδίως για ενημέρωση και εφαρμο¬ 
γή (παράδοση έργου εντός τριμήνου). 

Β. Συμπληρώνουμε την ανωτέρω απόφασή μας και ορί¬ 
ζουμε να συμμετέχουν ως μέλη της Ομάδας Εργασίας 
που έχει συσταθεί για τη ρύθμιση θεμάτων λειτουργίας 
του Οργανισμού Περίθαλψης Ασφαλισμένων Δημοσίου 
(Ο.Π.Α.Δ.), οι κατωτέρω: 

1. Αλέξανδρος Κοντονίκας, τέως Γενικός Δ/ντής του 
Υπουργείου Υγείας και Πρόνοιας, σύμβουλος του Υπουρ¬ 
γού Υγείας και Πρόνοιας. 

2. Γεώργιος Λεχωρίτης, υπάλληλος της Δ/νσης Υγείας 
Αθηνών (Κεντρικός Τομέας) του Υπουργείου Υγείας και 
Πρόνοιας. 

3. Μαριάνθη Τζωρτζάτου, υπάλληλος της Δ/νσης Υγεί¬ 
ας Δυτικής Αττικής του Υπουργείου Υγείας και Πρόνοιας. 

4. Κωνσταντίνος Παρίσης, Προϊστάμενος Ελεγκτών 
Γ ιατρών Κεντρικού Τομέα. 

5. Μαρία Καβέντζου, υπάλληλος του Υπουργείου Υγεί¬ 
ας και Πρόνοιας. 

6. Νίκη Γιαννακοπούλου, υπάλληλος του Υπουργείου 
Εργασίας και Κοινωνικών Ασφαλίσεων. 

7. Νικόλαος Χατζαράς, Προϊστάμενος Τμήματος της 
Υ.Δ.Ε. Ιατροφαρμακευτικής Περίθαλψης 

Οι ανωτέρω συγκροτούν υποομάδα, με συντονιστή το 
μέλος Αλέξανδρο Κοντονίκα. 

Το έργο της ομάδας εργασίας αναφέρεται στα υπό 
στοιχεία α, β, γ, δ, ε, στ, ζ και θ της παρ. 4 της απόφασης 

και το έργο της υποομάδας εργασίας στα υπό στοιχεία η, 
ι και ια της ίδιας παραγράφου της απόφασης. 

Η ομάδα εργασίας και η υποομάδα εργασίας οι οποίες 
θα εργάζονται εκτός των ωρών του κανονικού ωραρίου 
λειτουργίας των Δημοσίων Υπηρεσιών, θα πρέπει να 
έχουν περατώσει το έργο τους το αργότερο μέχρι 31 Αυ- 
γούστου 2000. 

Η αποζημίωση του Συντονιστή και των μελών της Υποο¬ 
μάδας Εργασίας έχει καθορισθεί με την αριθμ. 2/11264/ 
0022/14.2.2000 απόφαση του Υπουργού Οικονομικών. 

Κατά τα λοιπά ισχύει η ανωτέρω τροποποιούμενη και 
συμπληρούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Με εντολή Υπουργού 
Ο Γενικός Διευθυντής 
ΔΙΟΝΥΣΙΟΣ ΡΙΖΟΣ 

-♦- 

Αριθ. Γ2069 (3) 

Ωράριο λειτουργίας καταστημάτων διανομής πετρελαιο¬ 
ειδών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1. - Τις διατάξεις των άρθρων 23 και 46 του Ν. 2224/1994 
«Ρύθμιση θεμάτων εργασίας, συνδικαλιστικών δικαιωμά¬ 
των κλπ.» (Α/112). 

2. -Τις διατάξεις του Ν.Δ. 1037/71 «Περί χρονικών ορίων 
λειτουργίας καταστημάτων και εργασίας του προσωπι¬ 
κού αυτών» (Α/235). 

3. -Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α/137) που προστέθηκε με το άρθρο 
27του Ν. 2081/1992 (Α/154). 

4..- Το Π.Δ. 372/1995 «Μεταφορά της Γενικής Γραμμα¬ 
τείας Κοιν.Ασφαλίσεων από το Υπουργείο Υγείας - Πρό¬ 
νοιας και Κοιν. Ασφαλίσεων στο Υπουργείο Εργασίας». 

5. - Το Π.Δ. 368/89 «Οργανισμός του Υπουργείου Εργα¬ 
σίας», όπως τροποποιήθηκε και συμπληρώθηκε με το 
Π.Δ. 436/1991». 

6. - Το από 19-7-1999 αίτημα της Ομοσπονδίας Βενζινο¬ 
πωλών Ελλάδος και το από 7-2-2000 νεώτερο. 

7. - Το από 31-1-2000 έγγραφο της Γενικής Συνομο¬ 
σπονδίας Επαγγελματιών, Βιοτεχνών, Εμπόρων Ελλάδος 
με το οποίο ζητείται η θέσπιση ωραρίου λειτουργίας στα 
πρατήρια υγρών καυσίμων. 

8. - Τη γνώμη της Γενικής Συνομοσπονδίας Εργατών Ελ¬ 
λάδος (ΓΣΕΕ από 10-2-2000). 

9. - Τις ληφθείσες αποφάσεις των ερωτηθεισών οργα¬ 
νώσεων εργοδοτών και εργαζομένων ανά κατηγορία και 
περιοχή κατ’ εφαρμογή του δευτέρου εδαφίου της παρ. 1 
του άρθρου 23 του Ν. 2224794. 

10. - Την από 1 /3/2000 γνωμοδότηση του Ανωτάτου Συμ¬ 
βουλίου Εργασίας. 

11. - Τις ανάγκες του καταναλωτικού κοινού για προμή¬ 
θεια καυσίμων όλες τις ημέρες και ώρες, λαμβανομένων 
υπόψη των ιδιομορφιών της ηπειρωτικής χώρας, των νή¬ 
σων και των κλειστών Εθνικών οδών. 


12. - Τις ανάγκες ασφάλειας των πρατηρίων υγρών καυ¬ 
σίμων κατά τις νυκτερινές ώρες λειτουργίας τους και 
ελέγχου της νόμιμης διακίνησης των πετρελαιοειδών. 

13. - Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε τις ώρες λειτουργίας των καταστημάτων 
διανομής πετρελαιοειδών, ως κατωτέρω: 

1. - Η διάρκεια της ημερήσιας λειτουργίας τους ορίζεται 
σε δέκα πέντε (15) συνεχείς ώρες από 06.00 μέχρι 21.00 για 
τους χειμερινούς μήνες (Οκτώβριο-Απρίλιο) και σε δέκα έξι 
(16) συνεχείς ώρες από 06.00 μέχρι 22.00 για τους θερινούς 
μήνες (Μάιο - Σεπτέμβριο), με τον όρο, ότι για το υπόλοιπο 
χρονικό διάστημα του 24ώρου, θα καθορίζεται υποχρεωτι¬ 
κή λειτουργία για όλο ή για μέρος του διαστήματος αυτού, 
μέρους των ως άνω καταστημάτων εκ περιτροπής, με απο¬ 
φάσεις των οικείων Νομαρχιακών Συμβουλίων και μέχρι εί¬ 
κοσι τοις εκατό (20%) του συνόλου των καταστημάτων εκά- 
στου Νομού, με την έννοια ότι, η εκ περιτροπής λειτουργία 
αρχίζει μετά τη λήξη της ημερήσιας λειτουργίας. 

2. - Οι αποφάσεις των Νομαρχιακών Συμβουλίων με τον 
αριθμό και τα στοιχεία των διανυκτερευόντων καταστη¬ 
μάτων θα εκδίδονται βάση πινάκων, που θα υποβάλονται 
στις κατά τόπους Νομαρχίες, δύο (2) φορές το χρόνο και 
ένα (1) μήνα πριν από την έναρξη της χειμερινής και θερι¬ 
νής περιόδου αντίστοιχα μετά από πρόταση των οικείων 
Ενώσεων Βενζινοπωλών, όπου υπάρχουν και μετά γνώμη 
των ενδιαφερομένων επαγγελματικών οργανώσεων. 

3. - Η ημερήσια λειτουργία των ανωτέρω καταστημάτων 
παρατείνεται κατά μία (1) ώρα κατά τις παραμονές των 
αργιών: 1ης του έτους, 25ης Μαρτίου, 1ης Μάίου, 28ης 
Οκτωβρίου, Χριστουγέννων καθώς και την Μεγάλη Τε¬ 
τάρτη και Μεγάλη Πέμπτη. 

4. - Με αποφάσεις των οικείων Νομαρχών μετά από γνώ¬ 
μη των ενδιαφερομένων επαγγελματικών οργανώσεων 
εργοδοτών και εργαζομένων μπορεί να ορίζεται εκ περι¬ 
τροπής λειτουργία των καταστημάτων διανομής πετρε¬ 
λαιοειδών κατά τις Κυριακές και αργίες, στα πλαίσια των 
ορίων που καθορίζονται στην παρ. 1, σύμφωνα με τις δια¬ 
τάξεις της παρ. 6 του Β. Δ/τος 748/66 σε συνδυασμό με το 
άρθρο 46 του Ν. 2224/94. 

5. - Από τις ρυθμίσεις της απόφασης αυτής εξαιρούνται 
τα πρατήρια υγρών καυσίμων που βρίσκονται στις κλει¬ 
στές εθνικές οδούς και σε όλα τα νησιά εκτός της Εύβοι¬ 
ας, Κρήτης, Κω, Ρόδου, Κέρκυρας, Ζακύνθου, Κεφαλλη¬ 
νίας, Λευκάδας, Λέσβου, Σάμου, Χίου και Σαλαμίνας. 

Επίσης από τις ως άνω ρυθμίσεις εξαιρούνται τα πρα¬ 
τήρια διανομής Υγραερίων Αυτοκινήτων, ειδικών προδια¬ 
γραφών (Π.Δ. 269/81 και Π.Δ. 595/84), όπως ισχύουν σή¬ 
μερα καθώς και τα καταστήματα διανομής πετρελαιοει¬ 
δών που λειτουργούν στις μαρίνες ΕΟΤ και εντός του 
χώρου των Αερολιμένων για ανεφοδιασμό των αεροσκα¬ 
φών των Αεροπορικών Εταιρειών καθόλο το 24ωρο. 

6. - Η ισχύς της απόφασης αυτής αρχίζει από 1/5/2000. 

Η παρούσα απόφαση να δημοσιευθεί στην Εφημερίδα 

της Κυβερνήσεως. 

Αθήνα, 14 Μαρτίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓ. ΒΕΝΙΖΕΛΟΣ 

ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΜΙΛΤ. ΠΑΠΑΪΩΑΝΝΟΥ ΑΝΑΣΤ. ΜΑΝΤΕΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 5853/Ε (4) 

Έγκριση Κανονισμού της ΕΡΤ-Α.Ε. για την Προμήθεια 
Ραδιοφωνικού και Τηλεοπτικού Προγράμματος. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Το άρθρο 10 παρ. 3 του Ν. 1730/1987, όπως τροπο¬ 
ποιήθηκε με το άρθρο Μπαρ. 8 του Ν. 2328/1995 (ΦΕΚΑ' 
159). 

2. Την υπ’ αριθμ. πρωτ. 447/10.12.1998 απόφαση του Δι¬ 
οικητικού Συμβουλίου της εταιρείας με την επωνυμία 
«Ελληνική Ραδιοφωνία και Τηλεόραση Α.Ε.». 

3. Την ανάγκη ο δημόσιος ραδιοτηλεοπτικός φορέας να 
προμηθεύεται πρόγραμμα το περιεχόμενο του οποίου να 
ανταποκρίνεται στη συνταγματική επιταγή της παροχής 
στους Έλληνες πολίτες υψηλής ποιότητας ραδιοτηλεο¬ 
πτικών υπηρεσιών καθώς και την ανάγκη η προμήθεια αυ¬ 
τή να γίνεται με όρους ισότητας και διαφάνειας. 

4. Ότι από την παρούσα απόφαση δεν προκαλείται δα¬ 
πάνη στον κρατικό προϋπολογισμό, αποφασίζουμε: 

Την έγκριση του Κανονισμού Προμήθειας Ραδιοτηλεο¬ 
πτικού Προγράμματος του δημόσιου ραδιοτηλεοπτικού 
φορέα («ΕΡΤ-Α.Ε.»), όπως αυτός διατυπώθηκε με την υπ’ 
αριθμ. πρωτ. 447/10.12.1998 απόφαση του Διοικητικού 
Συμβουλίου της «ΕΡΤ-ΑΕ», ως εξής: 

ΚΑΝΟΝΙΣΜΟΣ ΠΡΟΜΗΘΕΙΑΣ ΡΑΔΙΟΦΩΝΙΚΟΥ ΚΑΙ 
ΤΗΛΕΟΠΤΙΚΟΥ ΠΡΟΓΡΑΜΜΑΤΟΣ 

Η ΕΡΤ Α.Ε., μέσω του Κανονισμού Προμήθειας Ραδιο¬ 
τηλεοπτικού Προγράμματος, γνωστοποιεί τις διαδικα¬ 
σίες και τα κριτήρια αξιολόγησης των προτάσεων κάθε 
ενδιαφερομένου παραγωγού ή δημιουργού, προκειμέ- 
νου να αποφασίσει την ένταξη της προτεινόμενης τηλεο¬ 
πτικής παραγωγής στο πρόγραμμά της. 

I. ΠΡΟΣΚΛΗΣΗ ΕΝΔΙΑΦΕΡΟΝΤΟΣ 

Με βάση τις ανάγκες της ΕΡΤ σε προγράμματα, κατά 
θεματικές ενότητες και στα πλαίσια των αποφάσεων του 
Δ.Σ. καλούνται οι δημιουργοί με πρόσκληση ενδιαφέρο¬ 
ντος που δημοσιεύεται εντός του Οκτωβρίου εκάστου 
έτους, να καταθέσουν από 15.11 έως 30.1 προτάσεις που 
αφορούν όλες τις κατηγορίες εκπομπών, (ενημερωτικού, 
μορφωτικού, ψυχαγωγικού, αθλητικού περιεχομένου), 
προκειμένου να κριθούν για να ενταχθούν στο Ραδιοτη¬ 
λεοπτικό προγραμμάτων Γενικών Διευθύνσεων της ΕΡΤ- 
ΑΕ. 

Όταν κρίνεται αναγκαίο, κάθε Γενική Δ/νση της ΕΡΤ-ΑΕ 
θα μπορεί να εξαγγέλλει πρόσκληση ενδιαφέροντος κα¬ 
τά τη διάρκεια του έτους. 

Η πρόταση κατατίθεται από κάθε ενδιαφερόμενο στο 
γενικό πρωτόκολλο της ανάλογης Γ ενικής Δ/νσης. 

Οι προτάσεις, ανάλογα με την κατηγορία προγράμμα¬ 
τος, εξετάζονται από τα αρμόδια τμήματα που εισηγού- 
νται αρνητικά ή θετικά στο Δ/ντή Εκπομπών και Προ¬ 
γραμμάτων. Η εισήγηση γίνεται εγγράφως και συνοδεύει 
τηνπρότασητων ενδιαφερομένων μέχριτηντελική κρίση. 

Για τον έλεγχο των υποβληθεισών προτάσεων συγκρο¬ 
τούνται με απόφαση του κάθε Γ ενικού Δ/ντή οι εξής Επι¬ 
τροπές: 

Α. Επιτροπή Προγράμματος 

Η Επιτροπή Προγράμματος εισηγείται τις γενικές κα¬ 
τευθύνσεις για τη διαμόρφωση του προγράμματος, κα¬ 
θώς και τη χρονολογική και θεματολογική δομή του. 


Β. Επιτροπή Σεναρίων 

Η Επιτροπή Σεναρίων μελετά τις προτάσεις σεναρίων 
(σήριαλ, τηλεταινίες) και εισηγείται εγγράφως. 

Οι εισηγήσεις των Επιτροπών και οι προτάσεις των τμη¬ 
μάτων, εξετάζονται από το Δ/ντή Εκπομπών και Προ¬ 
γραμμάτων, καθώς και το Γ ενικό Δ/ντή και αποφασίζεται 
η πραγματοποίηση ή μη κάθε προτεινόμενης πρότασης, 
σύμφωνα πάντα με τις ανάγκες του ραδιοτηλεοπτικού 
προγράμματος και τις οικονομικές δυνατότητες κάθε κα¬ 
ναλιού. 

Κατά τη διάρκεια της διαδικασίας επιλογής είναι πιθα¬ 
νόν, να προκύψουν ανάγκες για τροποποιήσεις και συ¬ 
μπληρώσεις σε προτάσεις που κρίνονται αξιόλογες, οπό¬ 
τε σε συνεννόηση με τους ενδιαφερομένους θα πρέπει να 
γίνουν οι απαραίτητες αλλαγές και τροποποιήσεις. 

Αν η κρίση είναι θετική διαβιβάζεται στην Επιτροπή Κοστο¬ 
λογίου (άρθρο 70του Υπηρεσιακού Οργανισμού ΕΡΤ-Α.Ε). 

Η Επιτροπή Κοστολογίου είναι το γνωμοδοτικό όργανο, 
το οποίο εξετάζει τις οικονομικές παραμέτρους των προ¬ 
τάσεων. Κρίνει κατά περίπτωση εάν είναι απαραίτητη η 
έκθεση οικονομικών και τεχνικών δεδομένων, καθώς και 
συμπληρωματικών πληροφοριών, από τον παραγωγό, 
οπότε και συγκαλεί ειδική συνεδρίαση. 

Μετά τη γνωμάτευση της Επιτροπής Κοστολογίου και 
εφόσον αυτή γίνει αποδεκτή από τον παραγωγό, εκδίδε- 
ται απόφαση, της Γενικής Διεύθυνσης, που αναφέρεται 
στους όρους του συμβολαίου. 

Η τελική έγκριση για την εκτέλεση μιας παραγωγής ανή¬ 
κει: 

Α. Στο Γ ενικό Δ/ντή και για ποσά που σύμφωνα με από¬ 
φαση Διοικητικού Συμβουλίου είναι αρμόδιος να διαχειρί¬ 
ζεται. 

Β. Στον Πρόεδρο Δ.Σ. - Δ/ντα Σύμβουλο και για ποσά 
που σύμφωνα με απόφαση Διοικητικού Συμβουλίου είναι 
αρμόδιος να διαχειρίζεται. 

Γ. Στο Διοικητικό Συμβούλιο της ΕΡΤ -ΑΈ. και για ποσά 
που σύμφωνα με απόφαση Διοικητικού Συμβουλίου είναι 
αρμόδιο να διαχειρίζεται, καθώς και για περιπτώσεις προ¬ 
γράμματος που πρόκειται να δεσμεύσει προϋπολογι¬ 
σμούς επόμενης διαχειριστικής χρήσης. 

Η Γ ενική Δ/νση ΕΤ-1 και της ΝΕΤ οφείλει, τρεις (3) μήνες 
μετά τη λήξη της πρόσκλησης ενδιαφέροντος, να απα¬ 
ντήσει εγγράφως σε όσους καταθέτουν πρόταση προς 
κρίση. 

Η προεκτεθείσα διαδικασία δεν περιορίζει το δικαίωμα 
του αρμοδίου οργάνου να ανανεώνει την παραγωγή 
υπαρχουσών εκπομπών, ή να αναθέτει κατ’ εξαίρεση, χω¬ 
ρίς πρόσκληση εκδήλωσης ενδιαφέροντος την παραγω¬ 
γή τηλεοπτικού προγράμματος κάθε κατηγορίας, έτσι 
ώστε να επιτυγχάνεται η μέγιστη δυνατή ευελιξία στη δια¬ 
δικασία προγραμματισμού και το καλύτερο δυνατό ποιο¬ 
τικό αποτέλεσμα. 

II. ΠΕΡΙΓΡΑΦΗ ΚΑΤΗΓΟΡΙΩΝ ΠΡΟΓΡΑΜΜΑΤΟΣ 

Α. ΕΣΩΤΕΡΙΚΗ ΠΑΡΑΓΩΓΗ 

Η κάθε Γενική Διεύθυνση της ΕΡΤ ΑΈ. σχεδιάζει και 
πραγματοποιεί εσωτερικές παραγωγές όλων των κατη¬ 
γοριών αξιοποιώντας με τον καλύτερο τρόπο το δημιουρ¬ 
γικό και παραγωγικό δυναμικό της εταιρείας, καθώς και 
τα τεχνικά μέσα που αυτή διαθέτει. 

Αναλυτικά οι διευθύνσεις και τα τμήματα, έχοντας υπό¬ 
ψη τους τις γενικότερες ανάγκες του προγράμματος, ει- 
σηγούνται προτάσεις για εσωτερικές παραγωγές. 

Στην εσωτερική παραγωγή εντάσσονται κατά προτε¬ 
ραιότητα εκπομπές των παρακάτω κατηγοριών: 

Α. ΕΙΔΗΣΕΙΣ 

Β. ΕΝΗΜΕΡΩΤΙΚΕΣ ΕΚΠΟΜΠΕΣ 
Γ. ΕΠΙΜΟΡΦΩΤΙΚΕΣ ΕΚΠΟΜΠΕΣ 
Δ. ΨΥΧΑΓΩΓΙΚΕΣ ΕΚΠΟΜΠΕΣ 
Ε. ΜΟΥΣΙΚΕΣ ΕΚΠΟΜΠΕΣ 
ΣΤ. ΠΑΙΔΙΚΕΣ ΚΑΙ ΝΕΑΝΙΚΕΣ ΕΚΠΟΜΠΕΣ 
Ζ. ΑΘΛΗΤΙΚΕΣ ΕΚΠΟΜΠΕΣ ΚΑΙ ΜΕΤΑΔΟΣΕΙΣ 
Η. ΘΕΑΤΡΙΚΕΣ ΕΚΠΟΜΠΕΣ 
θ. ΝΤΟΚΥΜΑΝΤΑΙΡ 

I. ΔΡΑΜΑΤΟΠΟΙΗΜΕΝΑ ΠΡΟΓΡΑΜΜΑΤΑ 
Επίσης, δέχονται και επεξεργάζονται προτάσεις εργα¬ 
ζομένων της ΕΡΤ, που εντάσσονται στη γενικότερη λογι¬ 
κή του προγράμματος. Οι προτάσεις αυτές πρέπει να συ¬ 
νοδεύονται από άλατα αναλυτικά στοιχεία που αναφέρο- 
νται στο κεφάλαιο «ΕΞΩΤΕΡΙΚΗ ΠΑΡΑΓΩΓΗ». 

Κάθε έγκριση εσωτερικής παραγωγής πρέπει απαραι¬ 
τήτους να συνοδεύεται από λεπτομερή ανάλυση των πα¬ 
ραγωγικών δυνάμεων και μέσων (προσωπικό, στούντιο, 
μοντάζ, χρήση μηχανημάτων κ.λ.π.), που πρέπει να διαθέ¬ 
σει η εταιρεία, με σκοπό την ολοκλήρωση της συγκεκρι¬ 
μένης παραγωγής, χρονοδιάγραμμα παραγωγής, καθώς 
και αναλυτικό κοστολόγιο δαπανών. 

Συγκεκριμένα το κοστολόγιο δαπανών πρέπει να ανα¬ 
φέρει: 

Α. Αμοιβές εξωτερικών παραγωγών. 

Β. Κοστολόγηση παραγωγικών συντελεστών της εται¬ 
ρείας. 

Γ. Κοστολόγηση μέσων της εταιρείας. 

Δ. Κοστολόγιο δαπανών κατασκευής σκηνικών. 

Ε. Κοστολόγιο δαπανών κατασκευής σημάτων. 

Στ. Κοστολόγιο μετακινήσεων εκτός έδρας. 

Ζ. Πρόσθετες αμοιβές. 

Το κοστολόγιο κάθε εσωτερικής παραγωγής ελέγχεται 
από την Επιτροπή Κοστολογίου, που εισηγείται εγγρά- 
φως. 

Κατ’ εξαίρεση παραγωγές με έκτακτο ή επείγοντα χα¬ 
ρακτήρα προωθούνται για υλοποίηση με έγκριση του Γ ε¬ 
νικού Διευθυντή και κοστολογούνται εντός δεκαπέντε 
(15) ημερών από την έγκρισή τους. 

Τέλος εξαιρείται από την παραπάνω διαδικασία η πα¬ 
ραγωγή των Δελτίων Ειδήσεων. 

Μέχριτην, με νομοθετική πρόβλεψη, καθιέρωσητου θε¬ 
σμού του παραγωγού, τα αρμόδια τμήματα κάθε Γ ενικής 
Διεύθυνσης παρακολουθούν και ευθύνονται για την εκτέ¬ 
λεση της παραγωγής σε όλα τα στάδια. 

Α1. ΜΙΚΤΗ ΠΑΡΑΓΩΓΗ 

Στις περιπτώσεις μικτής παραγωγής οι όροι που ισχύ¬ 
ουν είναι όμοιοι με εκείνους της εσωτερικής παραγωγής. 
Β. ΕΞΩΤΕΡΙΚΗ ΠΑΡΑΓΩΓΗ 

Η κάθε Γ ενική Δ/νση της ΕΡΤ Α.Ε. μελετά τις προτάσεις 
που έχουν καταθέσει οι ενδιαφερόμενοι και προωθεί την 
πραγματοποίησή τους, εφόσον κρίνει ότι εντάσσονται 
στο γενικό σχεδίασμά του προγράμματος. Το αρμόδιο 
όργανο αναθέτει τις εν λόγω προτάσεις σε εκτελεστές 
παραγωγούς που παρέχουν εχέγγυο αξιοπιστίας και 
επαγγελματικής ικανότητας. 

Στην εξωτερική παραγωγή εντάσσονται εκπομπές των 
παρακάτω κατηγοριών: 
α. Επιμορφωτικές εκπομπές, 
β. Ντοκυμανταίρ. 
γ. Ψυχαγωγικές εκπομπές. 


δ. Μουσικές εκπομπές. 

ε. Παιδικές και νεανικές εκπομπές. 

στ. Δραματοποιημένα προγράμματα. 

ζ. Αθλητικές εκπομπές και μεταδόσεις. 

η. Ενημερωτικές εκπομπές. 

Ο φάκελος κάθε ενδιαφερομένου πρέπει να περιέχει 
όλα τα στοιχεία που αφορούν την παραγωγή και θα είναι 
σύμφωνος με τη προκήρυξη της Γ ενικής Διεύθυνσης. 

Ενδεικτικά θα ζητείται από τους ενδιαφερομένους: 

1. Έντυπο αίτησης. 

2. Περίληψη της κεντρικής ιδέας, αριθμός επεισοδίων 
και αναφορά στο περιεχόμενό τους. 

3. Κατάσταση βασικών προτεινόμενων καλλιτεχνών και 
επιστολές ενδιαφέροντος, όταν κρίνεται απαραίτητο από 
τη Γ ενική Διεύθυνση. 

4. Οικονομικά στοιχεία της πρότασης και αναλυτικός 
προϋπολογισμός, και αναλυτικό χρηματοδοτικό πλάνο. 

5. Χρονοδιάγραμμα παραγωγής. 

6. Εργογραφία του σεναριογράφου και του παραγω¬ 
γού. 

Γ. ΣΥΜΠΑΡΑΓΩΓΗ 

Η κάθε Γενική Δ/νση της ΕΡΤ Α.Ε. δέχεται και επεξερ¬ 
γάζεται προτάσεις που αφορούν συμπαραγωγές με Φυ¬ 
σικά ή Νομικά Πρόσωπα καιπροωθείτην υλοποίησή τους. 

Στις συμπαραγωγές τηρούνται οι ίδιες διαδικασίες 
όπως και στην εξωτερική παραγωγή. 

Ο τρόπος συμμετοχής κάθε συμβαλλόμενου αναφέρε- 
ται στους όρους του συμβολαίου. 

Δ. ΜΙΣΘΩΣΗ ΕΛΛΗΝΙΚΟΥ ΚΑΙ ΞΕΝΟΥ ΠΡΟΓΡΑΜΜΑ¬ 
ΤΟΣ 

Η κάθε Γ ενική Δ/νση της ΕΡΤ Α.Ε. προκαλεί και δέχεται 
προτάσεις για μίσθωση ελληνικού και ξένου τηλεοπτικού 
προγράμματος, από παραγωγούς, σκηνοθέτες και δικαι¬ 
ούχους διανομείς. 

Η ΕΡΤ Α.Ε. μπορεί να προβαίνει σε προγραμματικές 
συμφωνίες με προμηθευτές για τη μίσθωση ελληνικού και 
ξένου προγράμματος. 

Κάθε πρόταση πρέπει να περιέχει όλα τα στοιχεία που 
αφορούν την παραγωγή (διάρκεια, περίληψη υπόθεσης, 
συντελεστές, έτος παραγωγής, βραβεία κ.ά.), καθώς και 
την προτεινόμενη τιμή μίσθωσης για μία ή περισσότερες 
προβολές στην Ελλάδα ή στο εξωτερικό. 

Οι προτάσεις μίσθωσης προγράμματος συνοδεύονται 
από εισηγήσεις των σχετικών τμημάτων. 

Οι αποφάσεις έγκρισης ανήκουν στο Γ ενικό Δ/ντή, στον 
Πρόεδρο Δ.Σ. καιΔ/ντα Σύμβουλο ή στο Δ. Σ. αναλόγως. 

Ε. ΠΡΟΜΗΘΕΙΑ ΡΑΔΙΟΦΩΝΙΚΩΝ ΠΡΟΓΡΑΜΜΑΤΩΝ 

Έως την 1η Μαΐου κάθε έτους, επιμελείατης Γ ενικής Δι¬ 
εύθυνσης Ε.ΡΑ. καλούνται με πρόσφορο τρόπο και μέσο 
πάντες οι ενδιαφερόμενοι, να προτείνουν ραδιοφωνικές 
εκπομπές ενημερωτικού μουσικού, ψυχαγωγικού, επι¬ 
μορφωτικού και αθλητικού περιεχομένου, προκειμένου 
να κριθούν, ώστε να ενταχθούν στο πρόγραμμα των κε¬ 
ντρικών ή των Περιφερειακών Σταθμών της Ε.ΡΑ. 

Οι προτάσεις τους, οι οποίες πρέπει να συνοδεύονται 
και από ένα πιλότο (δοκιμαστική μαγνητοφωνημένη σε 
κασέτα εκπομπή που αντιπροσωπεύει το περιεχόμενό 
της) κατατίθενται έως τη 15η Ιουνίου κάθε έτους στη Γ ε¬ 
νική Δνση Ε.ΡΑ., είτε στα γραφεία του Περιφερειακού 
Σταθμού στον οποίο απευθύνονται. 

Η Γ ενική Διεύθυνση Ε.ΡΑ. ή ο Διευθυντής κάθε Περιφε¬ 
ρειακού Σταθμού οφείλει εντός διμήνου να απαντήσει εγ- 
γράφως σε ένα έκαστο προτείνοντα. Εάν οι ανάγκες των 

Προγραμμάτων το επιβάλλουν και εάν η προτεινόμενη εκ¬ 
πομπή κριθεί ως ικανοποιητική, εντάσσεται στο νέο πρό¬ 
γραμμα του Ραδιοσταθμού στον οποίο απευθύνεται εφόσον 
υπάρχει συμφωνία επί του εργολαβικού ανταλλάγματος. 

Η προεκτεθείσα διαδικασία ουδόλως περιορίζει το δι¬ 
καίωμα της Γενικής Διεύθυνσης Ε.ΡΑ. να ανανεώνει την 
παραγωγή ήδη υπαρχουσών και μεταδιδόμενων εκπο¬ 
μπών ή να αναθέτει απ’ ευθείας σε έμπειρους ραδιοφωνι¬ 
κούς παραγωγούς την παραγωγή νέου ραδιοφωνικού 
προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2000 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΓΙΑΣ 
-♦- 

Αριθ. 13693 (5) 

Σύσταση ίδιου Νομικού Προσώπου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΟΙΧΑΛΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξειςτου άρθρου 203ΔΚΚ (Π.Δ. 410/95) «Σύ¬ 
σταση Νομικών Προσώπων Ο.Τ.Α.». 

2. Τις διατάξεις του άρθρου 27 Ν. 2081 /92 «Έλεγχος δα¬ 
πανών που προκαλούν οι κανονιστικές διοικητικές πρά¬ 
ξεις». 

3. Την αριθμ. 156/99 απόφαση Δημοτικού Συμβουλίου 
Οιχαλίας «Σύσταση Αθλητικού Οργανισμού στο Δήμο Οι- 
χαλίας», αποφασίζουμε: 

1. Συνιστάται στο Δήμο Οιχαλίας ίδιο Νομικό Πρόσωπο 
με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΟΙ- 
ΧΑΛΙΑΣ». 

2. Σκοπός του Νομικού Προσώπου είναι: 

Η δημιουργία και λειτουργία αθλητικών κέντρων, γυ¬ 
μναστηρίων και χώρων αθλοπαιδιών έτσι που θα καλύ¬ 
πτονται οι αυξημένες ανάγκες για άθληση των συμπολι¬ 
τών μας, η ανάπτυξη του μαζικού λαϊκού αθλητισμού κα¬ 
λύπτοντας όλες τις ηλικίες, όλους τους χώρους, όλα τα 
ενδιαφέροντα και την καλλιέργεια φίλαθλου πνεύματος 
μακριά από φανατισμούς. 

Για την επιτυχία των σκοπών του πρέπει να συνεργάζε¬ 
ται με τους ήδη αθλητικούς και κοινωνικούς φορείς, πα¬ 
ράγοντες του αθλητισμού καθώς και με κρατικούς φο¬ 
ρείς, αθλητικούς συλλόγους, ενώσεις, ομοσπονδίες 
κ.λ.π., να λειτουργήσουν επιτροπές κατά τομείς (διοργά¬ 
νωσης πρωταθλημάτων, Σχολικός Αθλητισμός, Σωματει¬ 
ακός Αθλητισμός κ.λ.π.). 

3. Όργανα Διοίκησης: 

Ο Αθλητικός Οργανισμός του Δήμου Οιχαλίας διοικεί- 
ται από Διοικητικό Συμβούλιο, το οποίο συγκροτείται με 
απόφαση του Δημοτικού Συμβουλίου. 

Το Διοικητικό Συμβούλιο του Αθλητ. Οργαν., με απόφα¬ 
σή του καταρτίζει ή τροποποιεί τον Οργανισμό Εσωτερι¬ 
κής Υπηρεσίας καθώς και τους Κανονισμούς και Λειτουρ¬ 
γίας και Διαχείρισης, που εγκρίνονται με απόφαση του 
Δημοτικού Συμβουλίου Οιχαλίας. 

4. Πόροι του Αθλητικού Οργανισμού: 

Επιχορηγήσεις από το Δήμο. 

Ενίσχυση από αρμόδιους Κρατικούς φορείς. 

Ενίσχυση από το Νομαρχιακό Συμβούλιο και την ΤΕΔΚ. 


Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, εσόδων, εκδη¬ 
λώσεων κ.λ.π. 

Πρόσοδοι από δική του περιουσία. 

5. Περιουσιακά στοιχεία του Ν.Π.: 

Κάθε χώρος που θα παραχωρήσει στον Αθλητικό Ορ¬ 
γανισμό ο Δήμος, το Κράτος ή άλλος φορέας. 

Τα οικοδομήματα, οι εγκαταστάσεις και τα κάθε φύσε- 
ως κτίρια που θα ανεγείρει για λογαριασμό του ο Δήμος 
και το Κράτος ή άλλος φορέας. 

6. Ο Αθλητικός Οργανισμός του Δήμου Οιχαλίας, σαν 
Ν.Π. θα χρησιμοποιεί δική του σφραγίδα κυκλική που θα 
φέρει χαραγμένες τις λέξεις ΕΛΛΗΝΙΚΗ ΔΗΜΟΚΡΑΤΙΑ, 
την επωνυμία και σύμβολο δύο πελαργούς στη φωλιά τους. 

7. θα στεγάζεται σε δικό του χώρο που θα παραχωρη- 
θεί από το Δήμο Οιχαλίας για χρήση. 

8. Με απόφαση του Διοικητικού Συμβουλίου του Ν.Π. 
μπορούν να απονεμηθούν τιμητικές διακρίσεις σε πολίτες 
ή αθλητές, οι οποίοι επί σειρά ετών προσέφεραν ανιδιο¬ 
τελούς τις υπηρεσίες τους στον Αθλητισμό. 

9. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν αυ¬ 
τός απουσιάζει ή κωλύεται από το νόμιμο αναπληρωτή 
του. 

10. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δε μπορεί να προσδιορισθεί. 

11. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Τρίκαλα, 1 Δεκεμβρίου 1999 

Με εντολή Γεν. Γραμ. Περιφέρειας 
Ο Διευθυντής 
Β. ΤΣΑΤΣΑΓΙΑΣ 

-♦- 

Αριθ. 378 (6) 

Σύσταση Δημοτικής Επιχείρησης Ανάπτυξης και Πολιτι¬ 
σμού Νισύρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπ’ όψη: 

1. Τις διατάξεις των άρθρων 277, 278, του Π.Δ./τος 
410/95 όπως αυτάτροποποιήθηκαν μετο Ν. 2503/97, ΦΕΚ 
107/Α/30.5.97 (άρθρο 11 παρ. 23), 279,280, 281 όπως αυ¬ 
τά τροποποιήθηκαν με τον ίδιο Νόμο (άρθρο 11 παρ. 24) 
και 283, 284 και την αριθ. 25027/1984 απόφαση του 
Υπουργείου Εσωτερικών. 

2. Τις διατάξεις του άρθρου 7 Ν. 2503/97. 

3. Την αριθ. 4699/29.8.97 απόφαση του Γενικού Γραμ¬ 
ματέα Περιφέρειας. 

4. Την αριθ. 6/2000 απόφαση του Δημοτικού Συμβουλί¬ 
ου Δήμου Νισύρου, «Περί σύστασης Δημοτικής Επιχείρη¬ 
σης Ανάπτυξης και Πολιτισμού Νισύρου». 

5. Την οικονομοτεχνική μελέτη σκοπιμότητας του 
Υπουργείου Αιγαίου για τη σύσταση της επιχείρησης, 
αποφασίζουμε: 

1. Επικυρώνουμε την αριθ. 6/2000 απόφαση του Δημο¬ 
τικού Συμβουλίου Δήμου Νισύρου περί σύστασης Δημο¬ 
τικής Επιχείρησης ως ιδίου Νομικού Προσώπου Ιδιωτικού 
Δικαίου, με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑ¬ 
ΠΤΥΞΗΣ ΚΑΙ ΠΟΛΙΤΙΣΜΟΥ ΝΙΣΥΡΟΥ». 

2. Σκοπός της επιχείρησης είναι: 

1) Η ανάληψη δραστηριοτήτων που έχουν σχέση με τη 
πολιτιστική ανάπτυξη και συγκεκριμένα: 

α) Η ουσιαστική και ολοκληρωμένη πολιτιστική ανάπτυ¬ 
ξη του Δήμου και η καλλιέργεια σε βάθος της καλλιτεχνι¬ 
κής ευαισθησίας και αγάπης για τις τέχνες, η προστασία 
της εθνικής πολιτιστικής ταυτότητας, η αναγωγή των πο¬ 
λιτιστικών πνευματικών και καλλιτεχνικών αγαθών σε ορ¬ 
γανικά στοιχεία της καθημερινής ζωής και η ενεργητική 
και συνειδητή συμμετοχή των πολιτών στην πολιτιστική 
ζωή του Δήμου. 

β) Η δημιουργία της απαραίτητης πολιτιστικής υποδο¬ 
μής. 

γ) Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του κινηματο¬ 
γράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ) Η κινηματογραφική εκπαίδευση και επαγγελματική 
κατάρτιση σε τομείς της κινηματογραφίας. 

ε) Η στήριξη, η διάδοση και ανάπτυξη της καλλιτεχνικής 
παιδείας, η στήριξη και διάδοση της σύγχρονης καλλιτε¬ 
χνικής και πνευματικής δημιουργίας και η εξασφάλιση 
των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

στ) Η προβολή, ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

ζ) Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και τη δημιουρ¬ 
γική αξιοποίηση του ελεύθερου χρόνου των κατοίκων του 
Δήμου και ιδιαίτερα των νέων. 

η) Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και τη διεύρυνση 
του πεδίου των πρωτοβουλιών και των παρεμβάσεών 
τους. 

θ) Η συνεργασία με την εκπαιδευτική κοινότητα του Δή¬ 
μου για την από κοινού προώθηση και υλοποίηση πολιτι¬ 
στικών, πνευματικών, παιδαγωγικών, εκπαιδευτικών και 
επιμορφωτικών δραστηριοτήτων μέσα και έξω από τα 
σχολεία και η εξασφάλιση της ουσιαστικής συμμετοχής 
των μαθητικών κοινοτήτων και της νεολαίας γενικότερα 
στις δραστηριότητες της επιχείρησης. 

ι) Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού αναπτυξιακού και ερευνητικού χαρακτήρα. 

Για την υλοποίηση των παραπάνω στόχων η επιχείρηση 
θα ανάπτυξη την δραστηριότητά της σε τρεις αλληλένδε- 
τους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυασθούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια κ.λ.π.) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κλπ). 


2) Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της απο¬ 
τελεσματικότερης οργάνωσης και διεξαγωγής των σημα¬ 
ντικών αυτών γεγονότων για το Δή μο και τη ν ευρύτερη πε- 
ριοχή, της ευελιξίας και της συμμετοχής της Τοπικής 
Αυτοδιοίκησης. 

3) Η υλοποίηση εκπαιδευτικών και μορφωτικών προ¬ 
γραμμάτων. 

Η υλοποίηση εκπαιδευτικών και μορφωτικών προγραμ¬ 
μάτων Ε.Ε. η άλλων Δημοσίων Φορέων. 

4) Η περιβαλλοντική ευαισθητοποίηση, η διαχείριση του 
περιβάλλοντος. 

α) Η εκπόνηση μελετών που έχουν σχέση με τη διαχεί¬ 
ριση του φυσικού και αστικού περιβάλλοντος της περιφέ¬ 
ρειας του Δήμου, η ευαισθητοποίηση των δημοτών και κα¬ 
τοίκων σε αντίστοιχα θέματα, η προώθηση περιβαλλοντι¬ 
κής επιμόρφωσης, η ενεργός συμμετοχή σε σχετικά 
προγράμματα της Ευρωπαϊκής Ένωσης, η παροχή υπη¬ 
ρεσιών συμβούλου σε θέματα ρύπανσης, κυκλοφορίας 
και πρασίνου του Δήμου, η ανάπτυξη και προώθηση συ¬ 
νεργασιών με Πανεπιστημιακούς και Δημόσιους γενικά 
Οργανισμούς και Επιχειρήσεις κοινής ωφέλειας. 

β) Η αξιοποίηση και διαχείριση των ελεύθερων χώρων 
του Δήμου με τη δημιουργία χώρων περιπάτου, αθλητι¬ 
κών χώρων, χώρων ψυχαγωγίας και πολιτιστικών εκδη¬ 
λώσεων. 

γ) Η εφαρμογή προγράμματος ανακύκλωσης με διαλο¬ 
γή στην πηγή. 

δ) Η οργάνωση και επέκταση των δραστηριοτήτων που 
έχουν σχέση με την καθαριότητητα και την αισθητική του 
οικισμού του Δήμου. 

ε) Η δημιουργία τμήματος Κυκλοφοριακής Αγωγής και 
Περιβαλλοντικής εκπαίδευσης ηλικίας μέχρι 12. 

5) Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η λειτουργία 
Παιδικών και Βρεφονηπιακών Σταθμών, Κέντρων Δημι¬ 
ουργικής Απασχόλησης Παιδιών (ΚΔΑΠ) για την εξυπη¬ 
ρέτηση των εργαζομένων και μη μητέρων, η φροντίδα, 
προσχολική αγωγή, διαπαιδαγώγηση ψυχαγωγία και 
απασχόληση βρεφών, νηπίων και παιδιών γενικά προσχο- 
λικής ηλικίας. 

6) Λειτουργία Πολύκεντρου ενημέρωσης. 

Λειτουργία Πολύκεντρου ενημέρωσης με τη συνδρομή 

των Υπουργείων Εργασίας, Ανάπτυξης, Γεωργίας, Εσω¬ 
τερικών, Παιδείας και Υγείας Πρόνοιας με έδρα τη Νίσυ- 
ρο και σκοπό την παροχή πληροφοριών σε θέματα προώ¬ 
θησης της απασχόλησης, ανάπτυξης της επιχειρηματικό¬ 
τητας και κοινωνικής μέριμνας. 

7) Εκδόσεις - Εκτυπώσεις. 

Η έκδοση ενημερωτικών φυλλαδίων περιοδικών πολιτι¬ 
στικού και τουριστικού περιεχομένου για τη συνεχή επι¬ 
κοινωνία με τους κατοίκους και δημότες του Δήμου μέσα 
από ένα «φιλικό» έντυπο και τη δημιουργία βήματος για 
την αμφίδρομη ανάπτυξη των ιδεών του Δήμου, των δη¬ 
μοτών, κατοίκων και των εργαζομένων στο Δήμο. 

8) Τεχνικός - Κατασκευαστικός Τομέας. 

Η εκπόνηση μελετών, η κατασκευή και συντήρηση έρ- 

γων, οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής, η συντήρηση των σχολικών κτιρίων και γενικά των 
εγκαταστάσεων του Δήμου. 

9) Διαφημίσεις. 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων, ιδεών και μηνυμάτων του Δή¬ 
μου και της Επιχείρησης που έχουν σχέση με την κοινωνι¬ 
κή και πολιτιστική ανάπτυξη, τον αθλητισμό, το περιβάλ¬ 
λον, την επιμόρφωση και την ψυχαγωγία των κατοίκων 
του. 

10) Αξιοποίηση τοπικών παραδοσιακών προϊόντων. 

Η οργάνωση εργαστηρίων για την παραγωγή παραδο¬ 
σιακών τοπικών προϊόντων με τη συνεργασία των κατοί¬ 
κων του Δήμου και η οργάνωση της εμπορίας και προώ¬ 
θησής τους. 

11) Λοιπές επιχειρηματικές δραστηριότητες. 

Η αξιοποίηση εκμετάλλευση ακινήτων και χώρων ιδιο¬ 
κτησίας του Δήμου ή άλλων φορέων που θα παραχωρη- 
θούν στη δημοτική επιχείρηση, σχολικών κυλικείων, η 
ανάληψη βιώσιμων λοιπών επιχειρηματικών δραστηριο¬ 
τήτων και η συμμετοχή σε άλλες επιχειρήσεις και εταιρεί¬ 
ες με σκοπό την εξυπηρέτηση των κατοίκων και την ανά¬ 
πτυξη του Δήμου. 

3. Η επιχείρηση θα διοικείται από πενταμελές Διοικητι¬ 
κό Συμβούλιο που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. 

Από τα μέλη του Δ.Σ. δύο (2) είναι αιρετοί, ένας (1) εκ¬ 
πρόσωπος κοινωνικού φορέα, δύο (2) δημότες ή κάτοικοι 
του Δήμου Νισύρου που έχουν σχέση με το αντικείμενο 
της επιχείρησης, ένας (1) εκπρόσωπος των εργαζομένων 
στην επιχείρηση όταν ο αριθμός των απασχολουμένων εί¬ 
ναι μεγαλύτερος των 20 ατόμων. 

4. Η διάρκεια της επιχείρησης είναι 50 χρόνια από τη δη¬ 
μοσίευση της κατά το Νόμο απόφασης στην Εφημερίδα 
της Κυβερνήσεως. 

5. Έδρα της επιχείρησης ορίζεται το δημοτικό διαμέρι¬ 
σμα Μανδρακίου, έδρα του Δήμου Νισύρου. 

6. Ο Δήμος διαθέτει στην επιχείρηση χρηματικό ποσό 
10.000.000 δρχ. ως αρχικό κεφάλαιο. 

7. Οι πόροι της επιχείρησης είναι: 

α) Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

β) Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

γ) Έσοδα από ανάθεση υλοποίησης προγραμμάτων 
Υγείας και Κοινωνικής Πρόνοιας. 

δ) Έσοδα από τη λειτουργία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στη Δημοτική Επιχείρηση. 

ε) Έσοδα από επιχορηγήσεις για τη λειτουργία παιδι¬ 
κών και Βρεφονηπιακών Σταθμών και Κέντρων Δημιουρ¬ 
γικής Απασχόλησης Παιδιών. 

στ) Έσοδα από την εκμετάλλευση των κοινοχρήστων 
και λοιπών χώρων και τη μίσθωση τους σε διαφημιστικές 
εταιρείες για την προβολή διαφημιστικών μηνυμάτων. 

ζ) Έσοδα από τη διαχείριση προγραμμάτων της ΕΈ. ή 
άλλων δημόσιων φορέων. 

η) Έσοδα από αναθέσεις και εκτελέσεις τεχνικών έρ¬ 


γων, εκπονήσεις μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

θ) Έσοδα από την υλοποίηση Προγραμματικών Συμβά¬ 
σεων. 

ι) Έσοδα από επιχειρηματικές δραστηριότητες υπηρε¬ 
σιών (αναψυκτήρια, καντίνες κλπ.) και λοιπές επιχειρημα¬ 
τικές δραστηριότητες της Δημοτικής επιχείρησης που σε 
κάθε περίπτωση επιτρέπονται εφ’ όσον δεν απαγορεύε¬ 
ται από την κείμενη νομοθεσία την σχετική με τις δραστη¬ 
ριότητες των ΟΤΑ. 

κ) Έσοδα από την περιουσία της επιχείρησης. 

λ) Έσοδα από κληροδοτήματα, εισφορές, δωρεές κλπ. 

8. Η επιχείρηση διαλύεται: 

Με απόφαση Δ.Σ. με την απόλυτη πλειοψηφία των με¬ 
λών του. 

Όταν λήξει χωρίς να παραταθεί η διάρκεια της επιχεί- 
ρησης. 

Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης. Το υπόλοιπο περιέρχεται στο Δήμο (άρθρο 284 Π.Δ. 
410/95). 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ/τος 410/95. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου οικ. 
έτους 2000 το ύψος της οποίας ανέρχεται σε 10.000.000 
δρχ. (ΚΑ211.9δ). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κως, 9 Μαρτίου 2000 

Με εντολή Γεν. Γραμ. Περιφέρειας 
Ο Διευθυντής Τοπ. Αυτοδ. και Δ/σης Δωδ/νήσου 
ΡΙΖΟΣ ΡΙΖΟΠΟΥΛΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη 2/9426/0022/8.2.2000 κοινή απόφαση Υπουργών 
Οικονομικών και Δικαιοσύνης η οποία έχει δημοσιευθεί 
στο ΦΕΚ 225/Τεύχος Β728.2.2000 στη σελίδα 2755 η 
εσφαλμένη φράση «τη συνέχεια της καταβολής του προ- 
βλεπόμενου από 1.1.97 από τις διατάξεις του άρθρου 10 
παράγρ. 1 εδαφ. 7 του Ν. 2470/97 (ΦΕΚ 40Α) επιδόμα¬ 
τος», που βρίσκεται στο πρώτο εδάφιο του διατακτικού, 
αντικαθίσταται από την ορθή «τη συνέχιση της καταβολής 
των προβλεπόμενων από 1.1.1997 από τις διατάξεις του 
άρθρου 10 του Ν. 2470/97 (ΦΕΚ40Α) επιδομάτων». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




